ՀՀ տարածքային կառավարման և զարգացման նախարարի առաջին տեղակալ Վաչե Տերտերյանն այսօր ներկա է գտնվել Օձուն համայնքում Քաղաքացիների սպասարկման գրասենյակի (ՔՍԳ) պաշտոնական բացման արարողությանը: Միջոցառմանը մասնակցել են նաև ՀՀ-ում Գերմանիայի Դաշնային Հանրապետության արտակարգ և լիազոր դեսպան Մաթիաս Քիսլերը, ՀՀ-ում Շվեյցարիայի Համադաշնության արտակարգ և լիազոր դեսպան Ստեֆանո Լազզարոտտոն, Գերմանիայի միջազգային համագործակցության ընկերության (ԳՄՀԸ/GIZ) Հարավարևելյան Եվրոպայի և Հարավային Կովկասի վարչության ղեկավար Սանդրա Շենկեն, Գերմանիայի միջազգային համագործակցության ընկերության (ԳՄՀԸ/GIZ) հայաստանյան գրասենյակի տնօրեն Աննե Քեմփան, ՀՀ Լոռու մարզպետ Անդրեյ Ղուկասյանը, Օձուն համայնքի ղեկավար Արսեն Տիտանյանը, ինչպես նաև քաղաքացիական հասարակության ներկայացուցիչներ։